**Mazda3 vinder pris for verdens bedste bildesign**

Mazda har vundet adskillige priser for sit designsprog ”Kodo – Soul of Motion” de senere år. Senest har Mazda3 vundet den ekslusive designpris ”2020 World Car Design of the Year”. Prisen uddeles af en international jury bestående af 86 motorjournalister fra 24 lande.

Det er ikke første gang, Mazda gør sig positivt bemærket i forbindelse med World Car Awards. Mazda2 vandt prisen ”World Car of the Year 2008”, og i 2016 blev den nuværende generation af Mazda MX-5 den første bil nogensinde, der har vundet priserne ”World Car of the Year” og ”World Car Design of the Year” på samme tid.

****